ونزوئلادا حکومت و موخالیفت طرفدارلاری اؤلکه‌ده بیر گون‌دن چوخ سوره‌ن الکتریک کسینتیسی‌نین آردین‌دان یئنی‌دن کوچه‌یه چیخیر.
دولت باشقانی نیکولاس مادورو دستکچیلری‌نین شهر مرکزینده ائده‌جگی یوروشون پرزیدنت سارایی میرافلورس قارشی‌سیندا سون قویولماسی و بورادا مادورونون چیخیش ائتمه‌سی گؤزلنیلیر.
اؤزونو موقتی پرزیدنت اعلان ائدن میللی مجلیس‌ین باشقانی خوان گوایدو طرفدارلاری ایسه شیکاو سمتینده توپ‌لانیر. اؤلکه بیر گون‌دن چوخ قاران‌لیقدا قالان الکتریک کسینتی‌سی سببین‌دن موخالیفتین میتینگینه بؤیوک بیر قاتیلیم اولا بیله‌جگی ایفاده ائدیلیر.
بو آرادا، موخالیفتین میتینگینده گوایدونون چیخیش ائده‌جگی پلاتفورم، امنیت گوجلری قالدیریلدی. پلاتفورم یارا‌دان 3 نفرین ایسه حبس اولوندوغو ادعا ائدیلیب. موخالیفت میتینگین لغو ائدیلمدیگینی، گوایدونون ساحه‌یه گتیریله‌جک بیر یوک ماشینی اوزرینده چیخیش ائدجگینی آچیقلاییب.
اؤلکه‌نی قاران‌لیقدا قالان الکتریک کسینتی‌سی، ایکینجی گونونده بؤیوک نیسبتده آرا‌دان قالدیریلماسینا قارشی هله ده تام اولا‌راق آرا‌دان قال‌دیریلمیش دئییل. پایتخت کاراکاسدا حیات نورماللاشماغا باشلاسا دا نقلیاتدا باش وئرن چاتیشمازلیق‌لار داوام ائدیر.
ونزوئلا مطبوعاتی دا اؤلکه‌نین موختلیف ایالت‌لرینده الکتریک کسینتیسی‌نین داوام ائتدیگینی بیلدیریب.
حکومتین "تخریبات"، موخالیفتین ایسه "الکتریک آلت یاپینین تعمیر اولونماماسی" سببین‌دن میدانا گلدیگینی ایره‌لی سوردوگو کسینتی آرا‌دان قالدیرماق اوچون میللی الکتریک سیستمی (SEN) اکیپلری‌نین گرگین ایش آپاردیغی قئید ائدیلیب.
پرزیدنت مادورو، سوسیال پایلاشیم حسابین‌دان وئردیگی آچیقلامادا، میللی الکتریک سیستمی اکیپ‌لری‌نین پروبلمی دوزلتمک اوچون چوخ چالیشدیغینی وورغولاییب.
ونزوئلا خالقی‌نین، "وطن دوشمن‌لری طرفین‌دن تشکیل اولونان بو یئنی سالدیری قارشی‌سیندا نزاکتله مقاومت گؤسترمه‌سینی" تقدیر ائدن مادورو، "قالیب گلجگیک." دئدی.
